text: 於志舒，字醇甫，號明醇，南直隸揚州府泰興縣民籍。明朝政治人物。生平.沖齡博敏，精舉子業，居恆與生徒子侄闡授經書，講至色難無達諸篇，感念先人竟至泣下，登仕後，母年九十，孝事弗渝。萬曆四十六年壬戌科進士。通政司觀政，四年授戶部雲南司主事，管理太倉。管太倉二年，餘積羨米盈萬計，又管太倉銀庫，解官隨到收放，革從前陋規，絕無滯難，升銓部，天啟六年丙寅以不附權璫削籍還鄉，軍民感惠者遮送數十里。歸裡後，留心理學，厚族敦友，一如素履，尤能博濟，多活饑民。生平伉爽無靡節。所著有《繞指集》諸卷。
metadata: erhwenkuo/wikipedia-zhtw
metadata: 於志舒
metadata: https://zh.wikipedia.org/wiki?curid=7428544